བསྒོམ་པའི་རིམ་པ།འཇམ་དཔལ་གཞོན་ནུར་གྱུར་པ་ལ་ཕྱག་འཚལ་ལོ།།རབ་ཏུ་དགའ་བ་དང་།དྲི་མ་མེད་པ
དང་།འོད་བྱེད་པ་དང་།འོད་འཕྲོ་བ་དང་།སྦྱང་དཀའ་བ་དང་།མངོན་དུ་གྱུར་པ་དང་།རིང་དུ་སོང་བ་དང་།མི་གཡོ་བ་དང་།ལེགས་པའི་བློ་གྲོས་དང་།ཆོས་ཀྱི་སྤྲིན་དང་།སངས་རྒྱས་ཀྱིས་
ཞེས་བྱ་བ་ཡིན་ནོ།།ཇི་ལྟར་མོ་གའི་སྨིག་རྒྱུ་ནི།།གཡོ་ལ་འཁྲུལ་པའི་ཤེས་པ་ཡིས།།རི་དྭགས་ཆུ་རུ་འཛིན་པ་གང་།།དངོས་དེ་ཡོད་པ་མ་ཡིན་ནོ།།དེ་བཞིན་རྣམ་ཤེས་ས་བོན་གང་།།
གཡོ་བ་མཐོང་བའི་སྤྱོད་ཡུལ་ལ།།རབ་རིབ་མུན་པ་གང་ཡིན་པས།།བྱིས་པ་ཡི་ནི་འཛིན་པ་འབྱུང་།།གཏོང་དང་བཏང་དང་དེ་བཞིན་སྦྱིན།།སྤངས་དང་བདེན་པར་ལྟ་བ་རྣམས།།འདི
དག་རྟོག་པ་ཙམ་ཉིད་དུ།།ཤེས་པས་རྣལ་འབྱོར་པ་དེ་གྲོལ།།སྙིང་པོ་མེད་པའི་ཆོས་འདི་ནི།།རྟོག་པ་ལས་ནི་མ་ལུས་བྱུང་།།གང་རྟོག་དེ་ཡང་སྟོང་པ་ཉིད།།དེ་ལྟར་སྟོང་ཉིད་གྲོལ

པ་ཡིན།།ཇི་ལྟར་མཚོ་ཆེན་སྟོངས་པ་ལ།།རླབས་ནི་འབྱུང་བ་ཡོད་མ་ཡིན།།དེ་བཞིན་སྣ་ཚོགས་རྣམ་ཤེས་ནི།།དངོས་མེད་པ་ལ་འཇུག་པ་མེད།།སྟོང་ཞིང་དངོས་པོ་མ
གྲུབ་པས།།སྒྱུ་མའི་དངོས་པོ་སྐྱེ་བ་མེད།།དེ་བཞིན་ཡོད་པ་མ་ཡིན་ཏེ།།དངོས་པོ་རྨི་ལམ་ལྟ་བུ་ཡིན།།རང་གི་ངོ་བོ་གཅིག་མཐོང་བ།།འཕགས་པའི་སྤྱོད་ཡུལ་མཐོང་བ་ཡིན།།གཉིས་ཀྱི་དངོས་པོ
སྤོང་འགྱུར་ཏེ།།འཛིན་པ་མེད་ཅིང་གཟུང་བ་མེད།།བཅིངས་པ་མེད་ཅིང་འཆིང་བ་མེད།།སྒྱུ་མ་སྨིག་རྒྱུ་འདྲ་བ་སྟེ།།རྨི་ལམ་བརྗོད་པ་རབ་རིབ་བཞིན།།གང་ཚེ་དེ་ཉིད་དོན་མཐོང་བ།།དེ་ཚེ་རྣལ་འབྱོར་མཉམ
གཞག་པས།།མི་རྟོག་བརྗོད་པ་ཡོད་མ་ཡིན།།རང་གི་མཐོང་བ་ཐེ་ཚོམ་མེད།།ནམ་མཁའི་ཆོས་ནི་འབའ་ཞིག་བཞིན།།གང་ལ་རྣམ་རིག་ཅུང་ཟད་མེད།།དེ་བཞིན་ཆོས་འདི་རྣམ་ཤེས་པ།།ཅུང་ཟད་ཤེས་པ
ཡོད་མ་ཡིན།།འབྱུང་བ་དང་ནི་གནས་པ་ཉིད།།བྱིས་པ་རྨོངས་པ་རྣམས་ལ་སྣང་།།ཤེས་རབ་རིག་པས་ལྟ་བ་ལ།།སྐྱེ་བ་དང་ནི་གནས་པ་མེད།།རྟག་ཏུ་མི་རྟོག་རིགས་པ་ཡིས།།སེམས་དང་སེམས་བྱུང

རྣམ་སྤངས་ནས།།བདག་ཉིད་ལྷ་རུ་ཤིན་ཏུ་གནས།།སྡིག་པ་ཐམས་ཅད་རྣམ་པར་སྤངས།།དེ་ལྟར་མཁྱེན་པ་རྫོགས་སངས་རྒྱས།།འདི་དག་སྤྲུལ་པར་ཐུགས་སུ་ཆུད།།མངོན་ཤོས་སྟོབས་ལ་དབང་ཐོབ་ནས།།དེས་ནི་འགྲོ་བ་མཉམ་པར་མཁྱེན།།དང་པོ་དབུས་དང་
མཐའ་ལས་གྲོལ།།དངོས་དང་དངོས་མེད་རྣམ་པར་སྤངས།།མཉམ་པ་ཉིད་ཀྱི་གོ་འཕང་བརྙེས།།དངོས་པོ་མེད་ལས་སྣ་ཚོགས་བྱུང་།།སེམས་ཀྱི་རྐྱེན་དེ་དང་འབྲེལ་བས།།ལུས་རྣམས་འཇུག་པར་འགྱུར་བ་ཡིན།།རྐྱེན་རྣམས་ལས་ནི་ངེས་འབྱུང་བ།བདག་ནི་ཡོད
པར་མི་སྨྲའོ།།ཇི་ལྟར་རི་མོའི་མཐོ་དམན་ནི།།སྣང་ཡང་ཡོད་པ་མ་ཡིན་ནོ།།དེ་ལྟར་དངོས་རྣམས་ངོ་བོ་ཉིད།།མཐོང་བ་ཡོད་པ་མ་ཡིན་ནོ།།ཇི་ལྟར་དྲི་ཟའི་གྲོང་ཁྱེར་དང་།།རི་དགས་ཆུ་རུ་འཛིན་པ་བཞིད།།རྟག་ཏུ་སྣང་ཞིང་དམིགས་པ་ནི།།ཤེས་རབ་ཀྱིས་ནི
ཡོད་མ་ཡིན།།བྱིས་པས་བྲིས་དང་འབྲི་བ་ཡི།།མངོན་ཤེས་ལ་དབང་དེ་དག་གི།སྒྱུ་མ་ལྟ་བུའི་ཏིང་འཛིན་གྱི།།འབྲས་བུའང་སྒྱུ་མ་ལྟ་བུ་ཡིན།།སྨིག་རྒྱ་སྒྱུ་མའི་སྟོབས་ཀྱིས་ནི།།དངོས་མེད་དེ་ཉིད་འཛིན་པ་ན།།སེམས་བྱུང་སེམས་དང་བདག་མེད་པས།།འདི་ལྟར
བྱིས་པ་རྣམས་ནི་སྲེག།གང་ན་ཅུང་ཟད་སྐྱེ་མེད་ལ།།འགལ་བའི་རྐྱེན་ནི་ཡོད་མ་ཡིན།།ཕྱེ་བ་དང་ནི་འགག་པ་ལ།།རྐྱེན་ནི་རྟོག་པ་གཅིག་པུ་ཡིན།།རྣམ་རིག་ཙམ་དུ་འབྱུང་བ་རྣམས།།དངོས་པོ་རང་བཞིན་ཡོད་མ་ཡིན།།རྟོག་པར་འགྱུར་བའི་རྟོག་གེ་པ།།བཏགས
་ཙམ་དུ་བསྒོམ་པ་ན།།རང་བཞིན་མེད་ཅིང་རྣམ་རིག་མེད།།དངོས་པོ་མེད་ཅིང་ཀུན་གཞི་མོད།།འདི་དག་བྱིས་པས་རབ་ཏུ་བཏགས།།རྟོག་པ་ངན་པས་ཀུན་ཏུ་བསྐྱེད།།འདིར་ནི་སེམས་མེད་གཟུགས་ཡོད་མིན།།འཁྲུལ་པའི་སེམས་ལས་ལྷག་པར་མེད།།འབྱུང་བ་ཀུན
ལགནས་ནས་ནི།།གང་ཚེ་སེམས་ནི་རབ་འཇུག་པ།།དེ་ཚེ་མི་གནས་རྣལ་འབྱོར་པས།།འགྲོ་ལ་རིགས་པས་ལྟ་བ་ན།།མཚན་མ་དངོས་པོ་རྣམ་རིག་དང་།།ཡིད་ཀྱིས་གཡོ་བ་ཡོད་མ་ཡིན།།བདག་མེད་དབང་པོ་གང་ཡིན་དང་།།རྣམ་པར་རྟོག་པས་འཇིག་པར་བྱེད།།

ཡུལ་རྣམས་རྨི་ལམ་ལྟ་བུར་གནས།།ལས་དང་འབྲས་བུ་བྱ་བ་ཉིད།།ཐམས་ཅད་དུ་ཡང་དམིགས་མ་ཡིན།།བསམ་གཏན་རྣམས་དང་ཚད་མེད་དང་།།གཟུགས་མེད་སྙོམས་པར་འཇུག་པ་དང་།།འདུ་ཤེས་འགོག་པ་མ་ལུས
པ།།སེམས་ཉིད་ཙམ་དུ་གནས་པ་ཡིན།།རྣམ་པར་རྟོག་པ་རྣམ་རྟོག་པ།།རྣམ་པར་རྟོག་པས་ཀུན་བརྟགས་པ།།ཡང་དག་ལྷ་ལ་སྟོང་པ་ཉིད།།འཕགས་པས་འཁྲུལ་པ་མ་གཟིགས་ཤིང་།།དེ་ཉིད་དེ་ལས་གཞན་པའང་མིན།།ས་རྣམས་མེད་ཅིང་བདེན་པ
མེད།།ཞིང་དང་སྤྲུལ་སྐུ་ཡོད་མ་ཡིན།།རང་སངས་རྒྱས་དང་སངས་རྒྱས་དང་།།ཉན་ཐོས་ཀྱང་ནི་བརྟགས་པ་ཡིན།།གང་ཟག་རྒྱུད་དང་ཕུང་པོ་དང་།།རྐྱེན་རྣམས་གནས་པ་མ་ཡིན་ནོ།།གཙོ་བོ་དབང་ཕྱུག་བྱེད་པོ་རྣམས།།སེམས་ཙམ་ལ་ནི་རྣམ་པར་བརྟགས།།ཆོས་ཀུན
ངོ་བོ་ཡོད་མ་ཡིན།།ཀུན་ནས་ཉོན་མོངས་མེད་ཅིང་གྲོལ།།ཇི་ལྟར་སྣང་བ་དེ་ལྟར་མེད།།མེད་པ་མ་ཡིན་ཡོད་པ་མིན།།སྐྱེ་བ་མེད་པའི་ཆོས་འདི་ནི།།ཡོད་དང་མེད་པ་མ་ཡིན་ནོ།།དྲི་ཟའི་གྲོང་ཁྱེར་རྨི་ལམ་དང་།།སྒྱུ་མ་སྤྲུལ་པ་ལྟ་བུར་གནས།།གང་ཞིག་སངས་རྒྱས་ལྟ
པར་ནི།།རང་བཞིན་གྱིས་ནི་ནུས་མ་ཡིན།།དེ་ལྟ་བས་ན་ཐོབ་པ་མེད།།རང་བཞིན་མེད་པར་བལྟ་བར་བྱ།།གང་ཞིག་རང་བཞིན་རང་བཞིན་མེད།།དེ་ནི་བརྟགས་པའི་མཚན་ཉིད་ཡིན།།ཚིག་དང་སེམས་ཀྱི་སྤྱོད་ཡུལ་བརྫུན།།བརྫུན་པའི་ཤེས་པས་རྣམ་བརྟགས
པའི།།མཐའ་གཉིས་སུ་ནི་སེམས་སྦྱང་བས།།དེ་ཕྱིར་མི་རྟོག་ཤེས་རབ་ཀྱིས།།ཡོད་དང་མེད་པའི་མཐའ་གཉིས་པོ།།གང་ཞིག་སེམས་ཀྱི་སྤྱོད་ཡུལ་བ།།སྤྱོད་ཡུལ་རྣམ་པར་བསལ་ནས་ནི།།ཡང་དག་སེམས་ནི་ལྡོག་པར་འགྱུར།།གཟུང་དང་འཛིན་པ་དངོས
མེད་པས།།འགག་པ་མེད་པ་མ་ཡིན་ནོ།།ཇི་ལྟར་གནས་པའི་དངོས་པོ་ནི།།དེ་ལྟར་འཕགས་པའི་སྤྱོད་ཡུལ་ཡིན།།ཇི་ལྟར་བྱིས་པའི་སྣང་བ།།དེ་ལྟར་གངས་ལོ་སྣང་བ་ཡིན།།ཇི་ལྟར་སྣང་བ་དེ་ལྟར་ནི།།སངས་རྒྱས་ཆོས་རྣམས་མཚན་ཉིད་མེད།།གང་ཞིག་མ

སྐྱེས་མི་སྐྱེ་ལ།།སྐྱེས་པ་ཡང་ནི་མ་ཡིན་ནོ།།རྐྱེན་གྱིས་ཡོད་དང་མེད་པ་ཡང་།།དེ་རྣམས་དེ་ལྟར་མི་གནས་སོ།།ཐེག་ཆེན་ཞེས་བྱའི་ཐེག་པ་ནི།།སྒྲ་མིན་ཡི་གེ་མ་ཡིན་ཏེ།།བདེན་པ་མེད་ཅིང་ངེས་གྲོལ་མེད།།སྣང་བ་མེད་པའི་སྤྱོད་ཡུལ་མིན།།མ་སྐྱེས་པ་འི་སྟོང
ད་གཅིག།གཅིག་ནི་སྐྱེས་པ་སྟོང་པ་སྟེ།།མ་སྐྱེས་པ་ཡི་སྟོང་ཉིད་མཆོག།སྐྱེས་པའི་སྟོང་པ་འཇིག་པ་ཡིན།།དེ་བཞིན་ཉིད་སྟོང་ཡང་དག་མཐའ།།མྱ་ངན་འདས་དང་ཆོས་ཀྱི་དབྱིངས།།ལུས་སེམས་དཔེར་ནི་སྒྱུ་མ་ཉིད།།སྒྱུ་མའི་གྲངས་སུ་བསྟན་པ་ཡིན།།
གང་གི་དྲུང་ཟད་སྐྱེ་མེད་པོ།།ཅུང་ཟད་འགག་པ་ཡོད་མིན་ལ།།དེ་ཡི་ཡོད་མེད་མཚུངས་པས་ན།།འགྲོ་བ་རྣམས་ཀྱིས་དབེན་པར་མཐོང་།།འདི་ནི་དངོས་རྣམས་མི་དམིགས་པས།།དངོས་མེད་སྤངས་པའི་རྣལ་འབྱོར་པ།།དངོས་དེང་དངོས་མེད་མཉམ་པ་ཉིད།།འབྲས་བུ་འཕགས
པཔའི་སྤྱོད་ཡུལ་ཡིན།།གང་གིས་བདག་གི་སེམས་མཐོང་ན།།ཕྱི་ཡི་དོན་ནི་ཡོད་མ་ཡིན།།དེ་ལྟར་དངོས་ལ་མ་འཁྲུལ་ན།།དེ་བཞིན་ཉིད་ཀྱང་རྗེས་སུ་དམིགས།།གང་ཚེ་ཡིད་དང་སེམས་དང་ནི།།རྣམ་པར་ཤེས་པའང་མི་འཇུག་ལ།།དེ་ཚེ་སེམས་འདིའི་འབྲས་བུ་ནི།
སངས་རྒྱས་ཀྱི་ནི་མ་ཡང་འཐོབ།།རྐྱེན་གྱི་ཚིག་དང་ཕུང་པོ་དང་།།རྣམ་པར་རིག་པ་གང་ཟག་སེམས།།ཆོས་རྣམས་འདི་དག་མཚན་ཉིད་ནི།།མི་ལམ་སྐྲ་ཤད་ལྟ་བུ་ཡིན།།སྣ་ཚོགས་ཤེས་པས་འཁོར་བར་གནས།།དེ་ལས་གནས་པ་འབྱུང་བ་ཡིན།།རྩིག་པ་ཡོད་པར་རི་མོ་
ཞིན།།སྣ་ཚོགས་ཤེས་པས་གནས་པ་ཡིན།།ཇི་ལྟར་དངོས་མེད་མེད་དངོས་མེད།།ནམ་མཁའི་རང་བཞིན་བཞིན་དུ་བརྗོད།།དེ་བཞིན་ཀུན་གཞིའི་འབྲས་བུ་གང་།།དངོས་དང་དངོས་མེད་རྣམ་སྤངས་ཏེ།།རྒྱུད་གསུམ་རྣམ་པར་བཅད་ནས་ནི།།སེམས་ཀྱི་རྒྱུན་ནི་རྣམ་པར
སྤངས།།ལུས་ནི་མཐའ་བཞི་དག་ལས་གྲོལ།།དངོས་པོ་རྟག་ཏུ་སྒྱུ་མ་བཞིན།།ཐེག་གཅིག་ལ་ནི་ཐེག་གསུམ་དུ།།འཕགས་རྣམས་གསུང་བ་བདག་ཅག་ནི།།བྱིས་པ་བློ་དམན་རྣམས་ལ་ཡིན།།འཕགས་པ་རྣམས་ལ་དེ་ཉིད་སྟོང་།།རྣམ་པར་རྟོག་པ་ཉིད་འཕེལ་བའི།།

རྐྱེན་ལས་སྐྱེས་པའི་འཇིག་རྟེན་ནི།།སྒྱུ་མ་ལ་སོགས་རྨི་ལམ་ལྟར།།གང་གིས་རབ་མཐོང་རྣམ་པར་གྲོལ།།སེམས་ཀྱི་གཉི་མ་མེད་དག་པ་ཡིས།།སེམས་ནི་འཁྲུལ་པར་འགྱུར་མ་ཡིན།།འཁྲུལ་པའི་རང་བཞིན་ཉིད་སྟོང་པས།།དེས་ན་སེམས་ནི
མཐོང་མ་ཡིན།།མཚན་ཉིད་མཚན་གཞི་ལྡན་པར་ནི།།གང་ཚེ་འདུས་བྱས་མཐོང་བ་ཡིན།།གང་གིས་འཁོར་བ་རྣམ་བསལ་ནས།།འགྲོ་བ་རང་གི་སེམས་སུ་རྟོག།སེམས་ཙམ་ལ་ནི་བརྟེན་ནས་སུ།།ཕྱི་རོལ་དོན་ནི་མི་རྟག་གོ།།དེ་བཞིན་ཉིད་དམིགས་གནས་ནས་ནི།།
སེམས་ཙམ་ལས་ནི་འདའ་བར་བྱ།།སེམས་ཙམ་ལས་ནི་འདས་ནས་སུ།།སྣང་བ་མེད་ལས་འདའ་བར་བྱ།།སྣང་མེད་གནས་པའི་རྣལ་འབྱོར་པ།།དེ་ཡིས་ཐེག་པ་ཆེན་པོ་མཐོང་།།དེ་ལྟར་ཤེས་རབ་དག་པ་ཡིས།།རང་གི་ངོ་བོ་དོན་དམ་འདི།།ཤིན་ཏུ་ཡང་ནི་གྲུབ་པ་ན།
བརྟག་པའི་གཞན་དངོས་འབྱུང་མ་ཡིན།།འཕགས་པ་ཀླུ་སྒྲུབ་ཀྱི་ཞལ་སྔ་ནས་མཛད་པའི་བསྒོམ་པའི་རིམ་པ་རྫོགས་སོ།།།།རྒྱ་གར་གྱི་མཁན་པོ་བཎྜི་ཏ་ཕོ་ཏ་དང་།དགེ་སློང་ཤཱཀྱ་འོདཀྱིས་བསྒྱུར།༄༅།།རྒྱ་གར་སྐད་དུ།ཡོ་ག་ཟླ་བ་ན་མཱརྒ
བོད་སྐད་དུ།རྣལ་འབྱོར་བསྒོམ་པའི་ལམ།འཕགས་པ་འཇོམ་དཔལ་གཞོན་ནུར་གྱུར་པ་ལ་ཕྱག་འཚལ་ལོ།།འགྲོ་བ་སྡུག་བསྔལ་མང་པོས་གཟིར་ཏེ་གཏི་མུག་གིས་མདོངས་པ་ལ་སྙིང་རྗེ་བསྐྱེད་ནས།བདག་གིས་ཀྱང་ཐམས་ཅད་མཁྱེན་པའི་གོ་འཕང་འབྲས་བུ་དང
བཅས་པ་ཐོབ་པར་བྱས་ལ།འགྲོ་བ་རྣམས་ཀྱང་གོ་འཕང་དེ་ཉིད་ལ་འགོད་པར་བྱའོ་ཞེས་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་སྨོན་ལམ་གདབ་པོ།དེ་ནས་བྱང་ཆུབ་ཀྱི་མཚན་ཉིད་ཀྱི་སེམས་རྣམ་པར་འབྱང་བ་བསྐྱེད་པར་མི་བྱའོ།འདི་ལྟར་བྱང་ཆུབ་ནི་རང་གི་སེམས
ལས་བཙལ་བར་བྱའོ་ཞེས་འབྱུང་བའི་ཕྱིར་ཐོག་མར་རང་གི་སེམས་ཁོ་ན་ལ་བརྟག་པར་བྱའོ།།དེ་ལ་རང་གི་སེམས་ནི་ལུང་ལས་གསུངས་པའི་ཚིག་ལྔ་པོ་དངོས་པོ་ཐམས་ཅད་དང་བྲལ་བདག་ཕུང་པོ་དང་ཁམས་དང་སྐྱེ་མཆེད་དང་།གཟུང་བ་དང་འཛིན་པ་རྣམ་པར་སྤངས་པ་དང་།

ཆོས་བདག་མེད་པ་མཉམ་པ་ཉིད་དང་།རང་གི་སེམས་གཟོད་མ་ནས་མ་སྐྱེས་པ་དང་།སྟོང་པ་ཉིད་ཀྱི་ངོ་བོ་ཉིད་དག་ཏུ་ཁོང་དུ་ཆུད་པར་བྱའོ།།དེ་ལ་དངོས་པོ་ཐམས་ཅད་དང་བྲལ་བ་ཞེས་བྱ་བ་ནི་མུ་སྟེགས་ཅན་འཁྲུལ་པས་སྒྲོ་བཏགས་པ་བདག་ལ་སོགས་པ་རྟག་པའི་དངོས་པོ་དང་བྲལ་བ་ཞེས
བྱ་བའི་དོན་གང་ཡིན་པའོ།།ཕུང་པོ་དང་ཁམས་དང་སྐྱེ་མཆེད་དང་གཟུང་བ་དང་འཛིན་པ་རྣམ་པར་སྤངས་པ་ཞེས་བྱ་བ་ནི་ཉན་ཐོས་ལ་སོགས་པའི་ཚུལ་གྱིས་ཀུན་ཏུ་བརྟགས་པའི་ངོ་བོ་ཡོད་པ་དང་།མེད་པའི་རང་བཞིན་ཡོངས་སུ་སྤངས་པ་སྟེ།རྡུལ་ཕྲ་མོ་ཚོགས་པ་འཛིན་པ་མིག་ལ་སོགས་པའི་སྐྱེ
མཆེད་དྲུག་དང་།གཟུང་བ་ལ་སོགས་པ་ཕྱིའི་ཡུལ་དྲུག་དང་བྲལ་བ་ཞེས་བྱ་བའི་དོན་གང་ཡིན་པ་སྟེ།རྡུལ་ཕྲ་རབ་སུན་ཕྱུང་བའི་ཕྱིར་རོ།།དེ་ཉིད་ཀྱི་ཕྱིར་ཚིག་གསུམ་པ་ཆོས་བདག་མེད་པ་མཉམ་པ་ཉིད་ཅེས་བྱ་བ་གསུངས་པ་ཡིན་ཏེ།རྣམ་པར་ཤེས་པ་ཙམ་གྱི་ཚུལ་ལ་འཇུག་པར་བྱ་བའི་ཕྱིར་རོ།།
དེའི་ཕྱིར་ཚིག་བཞི་པ་རང་གི་སེམས་གཅོད་མ་ནས་མ་སྐྱེས་པ་ཞེས་བྱ་བ་གསུངས་པ་ཡིན་ཏེ།དེ་བས་ན་དེ་ནི་རྟེན་ཅིང་འབྲེལ་བར་འབྱུང་བ་ཡིན་པའི་ཕྱིར་སྒྱུ་མ་ལྟ་བུ་ཡིན་ནོ།།གང་ཞིག་བརྟེན་ནས་མི་སྐྱེ་ཞིང་རང་གི་ངོ་བོ་ཉིད་ལས་ཉམས་པར་མི་འགྱུར་བ་དེ་ནི་དོན་དམ་པའི་རང་བཞིན་ཞེས་བྱའོ།།དེའི་ཕྱིར
ང་བཞིན་མེད་པས་རང་གི་སེམས་གཟོད་མ་ནས་མ་སྐྱེས་པ་ཞེས་བྱའོ།།རྟེན་ཅིང་འབྲེལ་བར་འབྱུང་བའི་ངོ་བོ་ཉིད་དུ་ཀུན་རྫོབ་ཏུ་ཡོད་པའི་ཕྱིར་སྒྱུ་མ་དང་འདྲ་བ་ནི་མི་དགག་གོ།།དེ་བས་ན་དོན་དམ་པར་སྟོང་པ་ཉིད་ཀྱི་ངོ་བོ་ཉིད་ཅེས་བྱ་བ་ཚིག་ལྔ་པ་གསུངས་པ་ཡིན་ནོ།།ཇི་ལྟར་ཀུན་རྫོབ་ཏུ་བརྟགས
་དང་།གཟུང་བ་དང་འཛིན་པའི་མཚན་ཉིད་ཀྱི་ཆོས་རྣམས་ནི་དོན་དམ་པར་བདག་མེད་པ་ཡིན་ཏེ་གཟོད་མ་ནས་མ་སྐྱེས་པའི་ཕྱིར་རོ།།མེད་པ་རྣམ་པ་བཞི་པོ་སྔ་ནས་མེད་པ་དང་།ཞིག་ནས་མེད་པ་དང་།གཅིག་ལ་གཅིག་མེད་པ་དང་།གཏན་མེད་པ་དག་ཀྱང་དངོས་པོ་ལ་བརྟེན་པ་རྣམ་པར་གཞག་པས
ཆད་པར་ཡང་མ་ཡིན་ཏེ།སྟོང་པ་ཉིད་ཀྱང་དངོས་པོ་ལ་བརྟེན་པའི་ཕྱིར་རོ།།དངོས་པོ་ཡོད་ན་དེར་རྟོག་པ་ཀུན་དུ་འབྱུང་ན།མེད་པས་རྣམ་པར་རྟོག་པ་ཐམས་ཅད་དགག་པས་རྣམ་པར་རྟོག་པ་ཡོངས་སུ་དག་པར་བྱེད་དོ།།དེའི་ཕྱིར་རང་གི་སེམས་སྟོང་པ་ཉིད་ཀྱི་ངོ་བོ་ཉིད་ཡིན་པ་དེ་བཞིན་དུ

ཆོས་ཐམས་ཅད་ཀྱང་དེ་ལྟ་བུ་ཡིན་ན་ཇི་ལྟར་དེ་སྔོན་དུ་བཏང་བའི་སྨོན་པའི་བྱང་ཆུབ་ཀྱི་སེམས་དོན་དམ་པའི་ངོ་བོ་ཉིད་ལ་སྤྱོད་པའི་མཚན་ཉིད་ཤེས་རབ་དང་མཚུངས་པར་ལྡན་པ་ནི་འཇུག་པའི་སེམས་ཞེས་བྱ་སྟེ།དེ་ཁོ་ན་ངེས་པ་ལ་འཇུག་པའི་ཐབས་ཡིན
འི་ཕྱིར་རོ།།གཞན་གང་ཞིག་སྤྱོད་པའི་ཀུན་ནས་མ་བསླང་བའི་སེམས་ཆོས་ཐམས་ཅད་གྱི་སྟོང་པ་ཉིད་ཀྱི་ངོ་བོ་ཁོང་དུ་ཆུད་པ་ཡང་དག་པ་ཇི་ལྟ་བ་བཞིན་དུ་ཡོངས་སུ་ཤེས་པ་ཉིད་ཀྱིས་བྱང་ཆུབ་ཀྱི་སེམས་ཞེས་བྱའོ།།བྱང་ཆུབ་ཀྱི་མཚན་ཉིད་ཀྱི་སེམས་ནི་བྱང་ཆུབ་ཀྱི་སེམས་ཞེས་བྱ་བས་དེ
ང་མཚུངས་པར་ལྡན་པའི་ཤེསར་དབྱང་གིས་རབཀྱི་ཕ་རོ་་སྦྱིན་པ་ཞེས་བྱའོ།།ཡང་ཁ་ཅིག་ལ་ས་དེ་ཉིད་ཞི་གནས་དང་ལྷག་མཐོང་ཞེས་བྱ་བར་ཡང་རབ་ཏུ་གྲགས་ཏེ།དེ་ལ་ཞིག་ནས་དང་མཚུངས་པར་ལྡན་པའི་ལྷག་མཐོང་ངོ་།།ཞི་གནས་ནི་སེམས་ཀྱོ་གཅིག་པ་ཉིད་དོ།།བྱང་ཆུབ
ཀྱི་མཚན་ཉིད་ཀྱི་སེམས་ནི་སྟོང་པ་ཉིད་ཀྱི་དོན་ལ་བྱ་བ་ཡིན་ནོ།།གཞན་དག་ལས་གནས་ཀྱི་སེམས་ཞེས་བྱ་བར་གྲགས་ཏེ།གནས་ནི་སྟོང་པ་ཉིད་ལ་སེམས་མི་གཡོ་བ་ཡིན་ནོ།།དེ་དང་མཚུངས་པར་ལྡན་པའི་སེམས་ནི་ཞི་གནས་ཀྱི་སེམས་ཞེས་བྱའོ།།དེ་སྟོང་པ་ཉིད་ཀྱི་སེམས་ཀྱིས
རབ་ཏུ་ཕྱེ་བ་ཡིན་པའི་ཕྱིར་མོས་པའི་དེ་ཁོ་ན་ཉིད་ཡིད་ལ་བྱེད་པ་ཞེས་བྱའོ།།དེ་ཡང་གཉིད་དང་རྒོད་པའི་སྐྱོན་གཉིས་ཡོངས་སུ་སྤངས་ཐོས་བྱའོ།།གང་གི་ཚེ་ག་ཉིད་ཀྱི་མུག་པས་ནོན་ཏེ་དམིགས་པ་ལས་སྲོག་པར་བྱེད་པ་སེམས་ལས་སྐྱེ་བ་དེའི་ཚེ།ཆོས་པ་སྤྱོད་པའི་མཚན་ཉིད་ལྷག
མཐོང་གི་སེམས་གཟེངས་བསྟོད་ལ་སྟོང་པ་ཉིད་ལ་མཉམ་པར་གཞག་པར་བྱའོ།།འོན་ཏེ་ཡུལ་རྣམས་ཀྱི་རྣམ་པར་སྤྱོད་པས་རྒོད་པར་གྱུར་ན།དེ་ཡང་དོན་དམ་པ་ལ་སྤྱད་པས་དེ་ལ་དམིགས་པ་བོར་ཏེ་ཞིག་ནས་དང་དྲན་པས་གནས་པར་བྱའོ